หุ้นใหญ่หนุน SET ปิดบวก 4 จุด ลุ้นพรุ่งนี้วิ่งต่อ รับFund Flowไหลเข้า-เก็งกำไรบจ.ประกาศงบ
หุ้นใหญ่หนุน SET ปิดบวก 4 จุด ลุ้นพรุ่งนี้วิ่งต่อ รับFund Flowไหลเข้า-เก็งกำไรบจ.ประกาศงบ โดยดัชนีปิดตลาดวันนี้ ที่ระดับ 1,662.13 จุด บวก 4.39 จุด หรือ 0.26% มูลค่าการซื้อขาย 4.36 หมื่นล้านบาท
10 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,662.13 จุด บวก 4.39 จุด หรือ 0.26% มูลค่าการซื้อขาย 4.36 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นรับปัจจัยหนุนจากแรงซื้อหุ้นขนาดใหญ่เข้ามาช่วยดันดัชนีฯอย่างมีนัยสำคัญ อีกทั้งยังมีกระแสเงินทุนจากต่างชาติที่ไหลเข้ามาในตลาดฯด้วย โดยมูลค่าการซื้อขายวันนี้ถือว่าอยู่ในระดับที่ดี
ขณะที่กองทุนการเงินระหว่างประเทศ (IMF) ได้ปรับลดอัตราการขยายตัวของเศรษฐกิจโลก (GDP) ลดลงเหลือโต 3.3% จากเดิมที่ 3.5% ทำให้ตลาดหุ้นในภูมิภาคเอเชียส่วนใหญ่ปรับตัวลง แต่ตลาดหุ้นไทยยังมีกระแสเงินทุนไหลเข้า โดยเชื่อว่านักลงทุนต่างชาติมองพื้นฐานเศรษฐกิจไทยและบริษัทจดทะเบียนในไทยมีความแข็งแกร่ง ทำให้ได้รับผลกระทบจากการชะลอตัวของเศรษฐกิจโลกไม่มากเท่ากับประเทศอื่นๆ
สำหรับแนวโน้มการลงทุนในวันพรุ่งนี้ (11 เม.ย.) นายศราวุธ คาดว่า ดัชนีฯยังมีโอกาสที่จะแกว่งตัวขึ้นได้ต่อ จากปัจจัยหนุนแนวโน้มกระแสเงินทุนต่างชาติที่ยังไหลเข้า และแรงเก็งกำไรหุ้นที่จะเริ่มทยอยประกาศผลการดำเนินงานหลังจากผ่านช่วงวันหยุดเทศกาลสงกรานต์ อย่างไรก็ตาม ยังคงต้องติดตามประเด็นอังกฤษถอนตัวออกจากสหภาพยุโรป (Brexit)
พร้อมให้แนวต้าน 1,670 จุด แนวรับ 1,655 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
SCC มูลค่าการซื้อขาย 2,639.80 ล้านบาท ปิดที่ 466 บาท ลดลง 8 บาท
PTT มูลค่าการซื้อขาย 2,273.19 ล้านบาท ปิดที่ 48.25 บาท เพิ่มขึ้น 0.25 บาท
PTTGC มูลค่าการซื้อขาย 1,597.99 ล้านบาท ปิดที่ 70.75 บาท เพิ่มขึ้น 0.50 บาท
ADVANC มูลค่าการซื้อขาย 1,373.95 ล้านบาท ปิดที่ 191 บาท เพิ่มขึ้น 3.50 บาท
PTTEP มูลค่าการซื้อขาย 1,327.48 ล้านบาท ปิดที่ 132.50 บาท เพิ่มขึ้น 1 บาท
 
ตลาดหุ้นเอเชีย
